《用韵赋梅花三首 其三》
宋代·李纲

云山缥缈烟水村，嫣然顾我惊离魂。凝情不语自脉脉，旅愁易感方昏昏。

我家梁溪富泉石，雪里数株开北园。天涯相见一笑粲，玉色不减当时温。

为君清夜不成寐，月落已见东方暾。会栽千树遍绿野，岂羡五柳垂衡门。

临风三嗅长太息，欲辩此意还忘言。何当归去老三径，携幼入室酒盈樽。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。